Bostads Ab Vasa Olvonvägen 6 – Heisipuuntie Asunto Oy 23.01.2017

Heisipuuntie 6

65380 Vaasa

# Ulkopuoliset työt

Pihamaan tiet, käytävät ja pysäköintialueet ovat sorapintaiset. Istutukset ja nurmetus tehdään erillisen suunnitelman mukaan. Pihavarustuksiin kuuluu kuivaus- ja tomutustelineet, lipputanko, postilaatikot ja jäteastiat viranomaisten määräysten mukaan.

Pihavalaistus sähkösuunnitelman mukaan. Ulkoportaat ja pihaterassit (14 m2 tai 19 m2) tehdään painekyllästetystä puusta. Asuntojenväliset ja muut aidat tehdään maalattuina puuaitoina painekyllästetyillä aitatolpilla. Kylmien varastojen seinät ovat maalattuja paneelilautaseiniä puurungolla. Autokatoksen paloseinät rapataan.

# Perustukset

Perustukset muodostuvat tiivistetyn mursketäytön varaan valetusta betonianturasta ja Leca- kivjalasta rakennepiirustusten mukaan.

# Lattia

Tiivistetyn mursketäytön ja 150mm eristyksen (ESP100) päälle valetaan 100mm betonilaatta vesikiertoisella lattialämmityksellä.

Asuntojen kylmien varastojen lattiat ovat puuta.

# Ulkoseinät, u-arvo 0,17 W/m2K

Tehdään puurakenteisena 240 mm eristyksellä. Julkisivu maalattu puuverhous, osittain rappausta.

# Kattorakenteet, u-arvo 0,09 W/m2K

Kantavana rakenteena käytetään puuristikoita, lämmöneristyksenä selluvilla. Vesikate on grafiitinharmaa kattopelti, rännit grafiitinharmaat ja syöksytorvet valkoiset/grafiitinharmaat. Sisäkattoverhous on valkoinen mdf-paneeli. Pesuhuoneen katto kipsiä. Saunan katto valkolaseerattu kuusipaneeli.

# Väliseinät

Tavanomaisia maalattuja kipsilevyseiniä. Saunanseinät valkolaseerattu kuusipaneeli. Pesuhuoneen seinät laatoitetaan kokonaan. Vaatehuoneiden ja wc:n seinät maalataan. Huoneistojen väliset seinät ovat tavanomaisia tuplapuurunkoisia äänieristysseiniä.

# Lattiapäällysteet

Oh, K, Mh, ja aula varustetaan tammilaminaatti lattialla. Wc:n, saunan ja pesuhuoneen lattiat kuten ulko-oven edusta ( 6 m2) varustetaan klinkkerilaatoilla erillisen suunnitelman mukaan.

# Ikkunat, u-arvo 1,0 W/m2K

MSE alumiinia, grafiitinharmaa. Vakio grafiitinharmaat helat.

# Ulko-ovet, u-arvo 1,0 W/m2K

Vakiomallisia lämpöovia. Pääovi satiinilasilla, terassiovi lasiaukolla. Kylmien varastojen ovet maalattuja eristämättömiä vakioovia.

# Väliovet

Valkoisiksi maalattuja vakio taso-ovia, vakio heloin. Saunaovet lasilevyovia.

# Kalusteet

Keittiö- ja muut kiintokalusteet vakiokalusteita, esim. valkoisilla melamiiniovilla. Työtasot laminaattipintaisia. Keittiökaappien välitila laatoitetaan kalustepiir. mukaan.

# Keittiökoneet,

60cm induktiotaso, erillisuuni, liesituuletin, jääkaappipakastin, astianpesukone.

# Varusteet

Saunan lauteet haapaa. Saunassa sähkökiuas.

WC- ja pesutilassa vakiomalliset wc-paperitelineet ja koukut. Mahdollisuus asentaa takka olohuoneeseen lisäkustannuksella.

# Sähkötyöt

Asunnot varustetaan päiväsähköllä. Sähkö-, puhelin- ja antenniliitännät yleiseen verkostoon. Muu sähköasennus vakioasennuksena.

# LVI-työt

Vesi- ja viemärijohdot liitetään kunnan verkostoon. Muu LVI-asennus vakioasennuksena. Lämpö: kaukolämpö. Koneellinen ilmanvaihto lämmöntalteenotolla.

*Rakennuttaja AB Ingenjörbyrå MATHIAS SMEDS Insinööritoimisto OY pidättää oikeuden muutoksiin, jotka saattavat aiheutua esim. viranomaisten vaatimuksista.*